आरजेडी प्रमुख लालू यादव के बड़े बेटे तेजप्रताप यादव ने अपनी पत्नी ऐश्वर्या को तलाक देने का फैसला किया है. शुक्रवार को न्यायालय में तलाक की अर्जी देने के बाद शनिवार को तेजप्रताप यादव अपने पिता लालू यादव से मिलने के लिए रांची पहुंचे. जहां रिम्स अस्पताल में उन्होंने लालू यादव से मुलाकात की. वहीं, लालू यादव से मुलाकात के बाद तेजप्रताप यादव की तबीयत बिगड़ गई है. जिसके बाद डॉक्टरों को बुलाया गया है. तेजप्रताप यादव शनिवार दोपहर रांची पहुंचे. जहां सीधे वह रिम्स अस्पताल पहुंचे और पेइंग वार्ड में पिता लालू यादव से मुलाकात की.